Up-725/03
Datum: 2004-04-15T00:00:00.000+02:00
ecli: ECLI:SI:USRS:2004:Up.725.03
vrsta: posamični akt
zadeva: ustavna pritožba
objavljeno: Neobjavljeno | 15.04.2004
dokument: US23338
akt: Ustavna pritožba A. A. zoper odredbo Okrajnega sodišča v Kamniku, št. In 70/2000 z dne 11. 9. 2003
resitev: nesprejem ustavne pritožbe
izrek: Ustavna pritožba A. A. zoper odredbo Okrajnega sodišča v Kamniku, št. In 70/2000 z dne 11. 9. 2003 se ne sprejme.
stavek: Kar pritožnik odredbi očita, ni določeno z njo, vanjo je le povzeto. Z odreditvijo prodaje pritožniku očitno ni mogla biti kršena katera od človekovih pravic in temeljnih svoboščin.Ustavne pritožbe zato ni bilo mogoče sprejeti.
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
podlaga: Člen 55.2.1, Zakon o Ustavnem sodišču [ZUstS]
datum_vloge: 2003-11-04T23:00:00.000Z
datum_odlocitve: 2004-04-14T22:00:00.000Z

# Up-725/03-6

15. 4. 2004

# SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 25. marca 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper odredbo Okrajnega sodišča v Kamniku, št. In 70/2000 z dne 11. 9. 2003 se ne sprejme.

## OBRAZLOŽITEV

Pritožnik je vložil ustavno pritožbo zoper odredbo Okrajnega sodišča v Kamniku o prodaji nepremične (pritožnikovega stanovanja) na drugi javni dražbi. V pritožbi obširno navaja razloge, ki so pripeljali družbo C., d.o.o., katere ustanovitelj in direktor je bil, do izbrisa iz sodnega registra po Zakonu o finančnem poslovanju podjetij (Uradni list RS, št. 54/99 in nasl. - v nadaljevanju ZFPPod) in posledično do prenosa obveznosti družbe nanj. V tem, da upnik sedaj v izvršilnem postopku uveljavlja poplačilo navedenih obveznosti od njega, vidi kršitev "ustavne pravice njegove enakopravnosti" in kršitev načela pravne in socialne države.

Z izpodbijano odredbo je sodišče odločilo le o opravi posameznih izvršilnih dejanj na podlagi sklepa o izvršbi, s katerim je bilo odločeno o pravici upnika, da poseže na premoženje dolžnika. Kar pritožnik odredbi očita, torej ni določeno z njo, vanjo je le povzeto. Z odreditvijo prodaje pritožniku očitno ni mogla biti kršena katera od človekovih pravic in temeljnih svoboščin. Ustavne pritožbe zato ni bilo mogoče sprejeti.

Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić.

Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča.

Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger